Plans de l'Espital - Biquipedia, a enziclopedia libre

# Plans de l'Espital

### De Biquipedia

Plans de l'Espital
Puesto | Perineu Aragonés
País | Aragón
Informazión: - Cota minima - Cota masima - km. esquiables | 1750 metros 1940 metros 30

Pistas de fundo:
Berdas
Azuls
Royas
Negras
Trabesía

1
1
1
1
1

Contauto: - Correu-e - Telefono | recepcion@llanosdelhospital.com 974 55 20 12

Os Plans de l'Espital (en benasqués Pllans del Hospital, en castellán Llanos del Hospital) son una estazión d'esquí nordico situata en o monezipio de Benás, en o corazón d'o Parque Natural de Posets-Maladeta.

## [editar] Pistas d'esquí

Bi ha tres pistas d'esquí nordico, un camín ta zatas e una pista d'esquí de trabesía:

- Pllan del Hospital ye a pista berda ta prenzipiantes e ye situata chunto á lo edificio prenzipal d'a estazión. Tién una largaria d'entre 5 e 7 km, dos d'os cualos son totalment plans con un desnibel masimo de 50 m.

- Pllan d'Estañ ye una pista azul de 18 km de largaria ta esquiadors de ran meyo. Prenzipia e remata en a pista de Pllan del Hospital e tién un desnibel masimo entre cotas masima e minima de 150 m.

- Pllan de la Besurta pista roya que prenzipia e remata en l'anterior pista de Pllan d'Estañ. con desnibel maximo de 60 m e 5 km de largaria plega dica o laco Billamorta inferior e puet beyer-se dende era o glaziar d'a Maladeta.

- O Camino dels Aranesos ye un camín de 5 kms ta pasiar con zatas. Prenzipia en o Pllan del Hospital e puya dica o Forau d'Aigualluts á 2000 m d'altaria por l'antigo camín que uniba Benás e a Bal d'Arán.

- A pista de trabesía premite puyar á esquiar ta os glaziars de l'Aneto e a Maladeta tanto en ibierno como en berano. En ibierno antimás ye posible baxar dende o pico d'Alba dica o Pllan del Hospital esquiando con un total de 1368 m de desnibel.

## [editar] Istoria

A istoria d'os Plans de l'Espital prenzipia con os tres espitals que abió en Benás. O primero d'ers estió lo dito Espital Biello que yera d'orichen meyebal, establito por os Caballers Espitalers á la fin d'o sieglo XII en os dos cantos d'o puerto d'a Glera. O rei Alifonso II fazió una donazión en setiembre de 1172 á os Caballers Espitalers d'una ampla zona chunto á l'Espital en o puerto de Gorgutes (dito lo puerto Biello) con a que poderban mantener os ganados. Tamién se construyó en ista epoca una ilesia romanica e atros edifizios.

Á la fin d'o sieglo XVIII s'albandonó l'Espital Biello por atro dito Espital Nuebo que funzionó entre os sieglos XVIII e XIX. No se sabe bien porque s'albandonó, puet estar que por un lurte que dañó lo biello u porque iste yerá más alexato d'o puerto de Benás (dito lo puerto Nuebo) por á on pasaban allora a mayor parti d'os pelgrins.

O segundo espital estió estrozato por un lurte en 1870 e s'abió de creyar atro nuebo en o puesto á on ye autualment, muito más seguro. Dezaga la Guerra Zebil estió albandonato dica que se recuperó ta l'otel d'a estazión d'esquí.

## [editar] Serbizios

A estazión encluye tot tipo de serbizios encluyito parking, escuela d'esquí, arquilinato de material e aloxamiento con un otel de 55 cambras, antigo espital de Benás.

## [editar] Enrastres

- (es) Pachina ofizial
- (es) (fr) (en) Istoria de l'Espital

Nieu en Aragón
Esquí alpín
Aramón: Baldelinars | Fornigal | Pandicosa | Sarllé | Chabalambre
Bal de l'Aragón: Astún | Candanchú
Esquí nordico
A Partacua | Balniario de Pandicosa | Candanchú-Le Somport | Fanlo | Gabardito | Griegos | Linza | Lizara | Pineta | Plans de l'Espital

Categoría: Estazions d'esquí

##### Views

- Articlo
- Descusión
- Bersión autual

##### Mirar